
E l ő t e r j e s z t é s

Mindszentkálla Község Önkormányzata Képviselő-testületének

 2026. február 11. napján tartandó ülésére

Tárgy:              Mindszentkálla Község Önkormányzata falugondnoki szolgálatának továbbképzési terve
Előterjesztő:     Csombó Zoltán, polgármester

Előkészítette:   Nagy Éva, ügyintéző 

                                                                                                        Jogszabállyal nem ellentétes

                                                                                                                   dr. Szabó Tímea

                                                                                                                  címzetes főjegyző

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény 92/D. § (1) bekezdése szerint a személyes gondoskodást nyújtó szociális tevékenységet végző személy a külön jogszabályban meghatározottak szerint szakmai továbbképzésben vesz részt.

A személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet (a továbbiakban rendelet) 6. § (4) bekezdésének b) pontja alapján a személyes gondoskodást végző személy mentesül a továbbképzési kötelezettség alól, ha a reá irányadó öregségi nyugíjkorhatár eléréséhez öt évnél rövidebb idő van hátra. 
Fekete Imre 1960. december 30. napján született, a rá irányadó öregségi nyugdíjkorhatár a betöltött 65. év, melyet Fekete Imre 2025. december 30. napján betöltött, ezért a képzési kötelezettség alól mentesül. 
Határozati javaslat:

A falugondnoki szolgálat 2026. évi továbbképzési terve jóváhagyásáról  

Mindszentkálla Község Önkormányzata Képviselőtestülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatárt betöltötte, így a továbbképzési kötelezettség alól mentesül. 
Utasítja a polgármestert, hogy a döntésről a falugondnokot tájékoztassa.

Felelős: Csombó Zoltán, polgármester

Határidő: azonnal
